Základná škola kardinála Alexandra Rudnaya Považany 216 916 26

**DODATOK č. 3/2017**

**Školský vzdelávací program**

**pre 1. a 2.stupeň ZŠ – ISCED 1, ISCED 2**

**Škola - to sme**

**MY**

**1.Všeobecná charakteristika školy**

**1.1 Veľkosť školy**

Základná škola kardinála Alexandra Rudnaya v Považanoch je jedinou základnou školou v obci, ktorá má asi 1300 obyvateľov. Obec Považany je súčasťou okresu Nové Mesto nad Váhom a Trenčianskeho kraja.

Súčasná budova školy bola postavená v roku 1973.

Škola je plnoorganizovaná s deviatimi ročníkmi - štyrmi ročníkmi I. stupňa a piatimi ročníkmi II. stupňa.

V školskom roku 2017/2018 vyučujeme 134 žiakov.

Organizačnou súčasťou je školský klub detí s 56 žiakmi v dvoch oddeleniach, školská kuchyňa a školská jedáleň, v ktorej sa stravuje 183 stravníkov.

V areáli školy je množstvo zelene, ihrisko a tzv. zóna oddychu. Priestory sú využívané vo vyučovacom i mimovyučovacom čase.

**1.2**  **Charakteristika žiakov**

Základnú školu navštevujú žiaci z Považian /63 žiakov/, Potvoríc /57 žiakov/, Brunoviec /8 žiakov/ i Nového Mesta nad Váhom /6 žiaci/. Dochádzajúci žiaci využívajú autobusové spoje z Piešťan a z Nového Mesta nad Váhom.

Všetci žiaci našej školy sú slovenskej národnosti. Stoštrnásť žiakov navštevuje katolícke náboženstvo, dvadsať žiakov navštevuje etickú výchovu.

Žiaci piateho a deviateho ročníka sa každoročne zúčastňujú celoslovenského testovania. Dosahujú priemerné výsledky (porovnávané sú s priebežným hodnotením v predmetoch SJL a MAT). Každoročne sú všetci deviataci umiestnení na stredných školách podľa ich výberu.

Naši žiaci reprezentujú školu v mnohých športových, vedomostných i umeleckých súťažiach. Napriek tomu, že nedosahujú výrazné výsledky, oceňujeme ich snahu a vyučujúci sa im venujú v plnej miere.

**1.4 Kontinuálne vzdelávanie –** viď Plán kontinuálneho vzdelávania

**1.6 Dlhodobé projekty**

Počas školského roka 2015/2016 – 2016/2017 sme sa zapojili do ďalších projektov, v ktorých budeme pokračovať aj v školskom roku 2017/2018:

1.Elektronizácia školského vzdelávacie systému – škola získala interaktívne tabule, dataprojektor, notebook. – 3 učitelia absolvovali vzdelávanie - AMV

2. Národný projekt – Podpora profesijnej orientácie žiakov základnej školy na odborné vzdelávanie a prípravu prostredníctvom rozvoja polytechnickej výchovy zameranej na rozvoj pracovných zručností a práca s talentami - Každá zapojená škola získa odbornú literatúru z oblasti fyziky, techniky, biológie, prípadne chémie a softvérový nástroj zameraný na kariérové poradenstvo.

3. Komplexný poradenský systém prevencie a ovplyvňovania sociálno-patologických javov v školskom prostredí – škola získala odbornú literatúru pre výchovného poradcu

4. Záložka do knihy – československý projekt

5. Projekt Hrdina remesla – TSK

6. Projekt – Zelená škola

**1.8 Priestorové a materiálno–technické podmienky školy**

V školskom roku 2017/2018 chceme pokračovať v rekonštrukcii vnútorných priestorov školy.

**2. Charakteristika školského vzdelávacieho programu**

**2.7 Zabezpečenie výučby pre žiakov so špeciálnymi potrebami**

V školskom roku 2017/2018 je 10 žiakov integrovaných. Žiaci navštevujú CPPP a P v Novom Meste nad Váhom alebo Súkromné centrum špeciálno - pedagogického poradenstva v Kálnici. Podľa pokynov CPPP a P sú vzdelávaní podľa individuálnych výchovno - vzdelávacích programov. Ich vyučovacie výsledky sú konzultované s odbornými pracovníkmi, výchovným poradcom a samozrejme s rodičmi.

**4. Školský učebný plán**

Poznámky k učebnému plánu

Školský učebný plán pre 1., 2., 3. a 5., 6., 7. ročník neplatí. Žiaci 1., 2., 3. a 5., 6., 7. ročníka sú vzdelávaní podľa iŠkVP.

Delenie na skupiny:

* Anglický jazyk – 3., 5., 7. ročník - sa delí na dve skupiny
* Informatická výchova – 3. ročník - sa delí na dve skupiny
* Telesná a športová výchova – 5.r. – chlapci 5.r.– dievčatá

6.r. – chlapci 6.r. – dievčatá

7.r. – chlapci 7.r. – dievčatá

Spájanie tried:

* Telesná a športová výchova 8.r. + 9.r.– chlapci 8.r.+9.r.– dievčatá
* Náboženská výchova 2.r. + 4.r., 8.r. + 9.r.
* Etická výchova 1.-4..r. – 1.skupina 5.-9.r. – 2.skupina